Специални брошури и наръчник за безопасно сърфиране в интернет, както и специален постер на вирусите във Фейсбук и начина за предпазване от тях, създадоха в часовете по информационни технологии учениците от 7 клас на ППМГ „Никола Обрешков“ с преподавател Ани Кадиева.

За създаването на Наръчника за безопасно ползване на интернет освен разговори и дискусии в часовете са помагали и родителите на учениците с техните съвети.

Сред препоръките, записани от учениците до техните връстници и оформени в специална брошура на информацинното табло в училищния кабинет са :

* Информирай се от родителите си какви сайтове да използваш, ако ти трябва дадена информация:
* Не давай лични данни на непознати лица в интернет.
* Не се срещай с непознати, с които контактуваш само през интернет или Фейсбук,
* Не публикувай нищо, свързано с теб, без знанието на твоите родители ,
* Не обиждай и не използвай нецензурни думи, докато сърфираш във виртуалното пространство.